**Molim vas da pogledate i proučite svaki od stilova citiranja na poveznicama niže kako bismo na sljedećim vježbama uživo mogli provježbati uređivanje bibliografskih jedinica te citiranje i parafraziranje u tekstu.**

**Molim da posebno obratite pozornost upravo na razliku navođenja i upućivanja u samom tekstu te na kraju teksta, tj. u popisu literature.**

**Ukoliko neke od navedenih stilova citiranja i parafraziranja želite provjeriti i na nekim drugim stranicama ili u samim znanstvenim člancima i knjigama, budite slobodni to učiniti. Pritom, naravno, u skladu s pravilima o pouzdanosti izvora provjerite pouzdanost i relevantnost posjećenih stranica te njihov sadržaj usporedite s ovdje navedenima.**

**Na kraju ovog materijala nalazi se zadatak koji možete riješiti kako biste isprobali koliko ste se upoznali s navedenim i istraženim načinima citiranja. On je pretpostavka pripreme za sljedeći susret na kojem ćemo koristiti različite načine citiranja i parafraziranja pa svakako nije loše ukoliko pokušate.**

**U slučaju bilo kakvih pitanja, problema ili komentara stojim na raspolaganju na mkardum@fhs.hr**

**Uvodno:**

* Upućivanje na izvore, tj. referiranje nije jednoznačno određeno
* Postoji više stilova referiranja na izvore – nije unificirano
* Neki se stilovi više koriste u pojedinim znanstvenim disciplinama
* Najvažnije: kada se jednom odabere stil citiranja, parafraziranja i referiranja, nužno je konzistentno ga se držati i poštovati navedena pravila
* Odabrati jedan način citiranja, parafraziranja i referiranja
* Držati ga se dosljedno
* Vjerno prenijeti sadržaj
* Paziti da se umjesto parafraziranja ne radi o citiranju – dovoljno izmijeniti i koristiti vlastiti tekst!
* Parafraziranje, a posebno citiranje koristiti ekonomično i kada je to uistinu potrebno kako se ne biste doveli u situaciji da nemate vlastiti tekst
* Uvijek kada koristite tuđe spoznaje jasno označiti da su to tuđe spoznaje
* Precizno i prema pravilima uputiti na izvor
* Birati vjerodostojne i pouzdane izvore

**Poveznice za različite načine citiranja:**

* Najčešće načine citiranja ovdje stavljamo s poveznicama zbog ekonomičnosti
* Najčešći načini citiranja i poveznice za upoznavanje:
* 1) MLA (Modern Language Association)- <https://owl.purdue.edu/owl/research_and_citation/mla_style/mla_formatting_and_style_guide/mla_general_format.html>
* 2) Chicago Style <https://owl.purdue.edu/owl/research_and_citation/chicago_manual_17th_edition/cmos_formatting_and_style_guide/general_format.html>
* 3) APA Style (American Psychological Association) - <https://owl.purdue.edu/owl/research_and_citation/apa6_style/apa_formatting_and_style_guide/general_format.html>
* 4) AMS (American Mathematical Society) - <https://ms.mcmaster.ca/~vantuyl/courses/LibrarySlides_1.pdf>
* 5) Harvard Style - <https://www.mendeley.com/guides/harvard-citation-guide>
* 6) Oxford Style - <https://penmypaper.com/referencing-styles/oxford-referencing-style>

**Zaključno:**

* Na kraju rada donosi se kompletni popis korištene (citirane i parafrazirane) literature, tj. izvora
* Na tom se popisu mora pojaviti sve ono na što se upućuje (referira) u tekstu
* Na tom se popisu ne smije pojaviti ništa na što se ne upućuje (referira) u tekstu
* Popis literature se organizira abecednim redom ako nije riječ o npr. AMS stilu ( [1], [2], [3]…
* Popis literature se organizira u skladu s pravilima koje smo slijedili u navođenju

**Zadatak je vezan uz vaš prethodni zadatak i rad.**

**Zadatak:**

1. slijedite poveznice kako biste se upoznali s različitim načinima citiranja, parafraziranja, referiranja na izvore i sastavljanja popisa literature ili bibliografije;
2. koristeći različite izvore napišite dio rada (ako je potrebno, izmislite tekst rada na kojem vježbamo ili ga od nekud preuzmite jer nam za sada sam sadržaj nije bitan) i u njemu koristite barem dva citata i tri parafraze iz različitih jedinica. Ukoliko imate još dodatnih izvora koje ste pronašli, možete ih koristiti.
3. organizirajte tekst u skladu s pravilima o citiranju i parafraziranju te ispravno uputite na izvor iz kojega je citat ili parafraza preuzeta. Pritom to napravite na sve načine koji su spomenuti u prezentaciji (ukupno 6 načina);
4. na isti način pripremite popis literature (bibliografiju) na kraju rada;
5. budite spremni objasniti za koji biste se način ili stil opredijelili (dobro istražite za koje se znanstveno područje najčešće upotrebljava pojedini stil);
6. popratite gdje ste tražili izvore i kako ste zaključili da su pouzdani i kvalitetni. To je ujedno i vježba onoga što smo prethodno obrađivali, a iskustva traganja za literaturom možemo i prokomentirati na sljedećim vježbama ako to bude i dalje potrebno s obzirom na vrijeme koje smo tome posvetili.